आर्यभट्ट कॉलेज के छात्रों को टेकऑफ टेक्नोलॉजीस में चयन
अजमेर| आर्यभट्टकॉलेज ऑफ इंजीनियरिंग एंड रिसर्च सेंटर की ओर से कॉलेज के चाचियावास स्थित इंजीनियरिंग कैंपस में प्लेसमेंट ड्राइव का आयोजन किया गया। इसके तहत विख्यात कंपनी टेक ऑफ टेक्नोलॉजीस द्वारा छात्रों को रोजगार उपलब्ध कराए गए। इस प्लेसमेंट ड्राइव में बीसीए, एमसीए एवं बीटेक के सभी ब्रांच के छात्रों ने भाग लिया। कॉलेज के डाॅयरेक्टर डॉ. अमित शास्त्री ने बताया कि इस प्लेसमेंट ड्राइव में 90 से अधिक छात्रों ने हिस्सा लिया। इसमें छात्रों का सर्वप्रथम एप्टीट्यूड टेस्ट लिया गया। कंपनी के एचआर राकेश कालरा एवं दिनेश कालरा ने छात्रों का टेक्निकल एवं पर्सनल इंटरव्यू लिया। इसमें कॉलेज के छात्र मोहित सिंदल तथा अनुराधा मेवाड़ा को 2 लाख का पैकेज ऑफर किया गया। प्रिंसिपल डॉ. एसके माथुर एवं टीपीओ आशीष ग्वालानी ने अभिवादन व्यक्त किया।
नन्हे-मुन्नोंने बटोरी तालियां
अजमेर|लोहागलस्थित मां करणी कृपा शिक्षण संस्था का 15वां वार्षिक उत्सव मनाया गया। मुख्य अतिथि पीडब्ल्यूडी परिवहन मंत्री युनूस खान, समारोह के अध्यक्ष जिला शिक्षा अधिकारी माध्यमिक द्वितीय दीपक जौहरी, विशिष्ट अतिथि एडीए के चेयरमैन शिवशंकर हेड़ा और उपनिदेशक माध्यमिक शिक्षा अजमेर मंडल जीवराज द्वारा दीप प्रज्वलन के साथ समारोह की शुरुआत की गई। सर्वप्रथम गणेश वंदना के पश्चात नन्हे-मुन्ने ने वेलकम गीत से अतिथियों का स्वागत किया गया। स्वच्छ भारत अभियान एवं कैशलेस लेनदेन और बेटी बचाओ, बेटी पढ़ाओ जैसी शिक्षाओं के साथ विद्यार्थियों द्वारा नाटक प्रस्तुत किया गया। बालिकाओं द्वारा प्रस्तुत पैरोडी नृत्य में सभी राज्यों की झलक नजर आई, एक भारत श्रेष्ठ भारत की भावना पर आधारित प्रस्तुति दी। राजस्थानी गीत केसरिया बालम..., हरियाली बना... की प्रस्तुति पर अतिथि एवं अभिभावक मंत्रमुग्ध हो गए। प्रस्तुतियों पर विद्यार्थियों ने तालियां बटोरी। प्रधानाचार्या सपना चारण द्वारा प्रेरणादायक शब्दों से अतिथि एवं विद्यार्थियों का स्वागत किया।
तनिष्कशोरूम पर फिर बेहतर ऑफर
अजमेर|इंडियामोटर सर्कल स्थित टाटा समूह के सर्वोपरि ज्वैलर्स “तनिष्क’ शोरूम पर एक बार फिर बड़ा और बेहतर ऑफर दिया जा रहा है। संचालक अनुज अग्रवाल ने बताया कि वैडिंग सीजन के लिए तनिष्क की ओर से नई पेशकश विवाह वैडिंग ज्वैलरी पेश की गई है। इस पर 25 प्रतिशत तक की छूट है। पूर्व में जारी हीरे के आभूषणों पर 20 प्रतिशत की छूट है। ऑफर 5 मार्च तक के लिए बढ़ा दिया है। हीरे के आभूषणों कई रेंज नए डिजाइनर कलेक्शन भी शोरूम पर उपलब्ध है।
mag_Deva hin_Deva hin_Deva hin_Deva hin_Deva hin_Deva